Diari Oficial de la Generalitat Valenciana


Sumari del DOGV 931, del 27-10-1988 (1988/812238)

ORDRE de 7 d'octubre de 1988, de la Conselleria d'Agricultura i Pesca, per la qual s'aprova el Pla d'Obres i Millores Territorials (la Part) de la Zona d'Ordenació d'Explotacions de la Vall d'Albaida.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/07/(1)/dof/vci/html**

### Dades del document

Número de DOGV
:   931

Data del DOGV
:   27-10-1988

Secció del DOGV
:   DISPOSICIONS GENERALS

Número del document
:   1988/812238


Data del document
:   07-10-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 7 d'octubre de 1988, de la Conselleria d'Agricultura i Pesca, per la qual s'aprova el Pla d'Obres i Millores Territorials (1ª Part) de la Zona d'Ordenació d'Explotacions de la Vall d'Albaida.  
La declaració de Zones Desfavorides per la Comunitat Econòmica Europea en un procés temporal, encara no acabat, determina instruments que faciliten el desenvolupament de les zones referides en dita declaració.  
A les Zones declarades d'Ordenació d'Explotacions que juxtaposen a aquesta declaració l'esmentada Europea, s'estan produint les inversions corresponents d'acord amb els plans establerts.  
No obstant això, havent-se produït la declaració de Zona d'Ordenació d'Explotacions en la Vall d'Albaida per la Generalitat Valenciana, sense que encara no hi haja possibilitat d'aplicar les ajudes previstes per a les Zones Desfavorides, resulta necessari promulgar les mesures necessàries per afavorir el desenvolupament agrari de la zona.  
En atenció d'aquests motius, i fent ús de les facultats que tinc atribuïdes,  
ORDENE:  
Article primer  
S'aprova el Pla d'Obres i Millores Territorials (la Part) de la Zona d'Ordenació d'Explotacions de la Vall d'Albaida.  
Article segon  
En aquesta zona, les obres que realitzen les Cooperatives que hi hagen que tendesquen a la millora de la manipulació, transformació i comercialització de productes agraris tindran la consideració d'obres complementàries d'acord amb l'article 65 de la Llei de Reforma i Desenvolupament Agrari de 12 de gener de 1973 i així mateix els beneficis establerts als articles 70 i 74 de la Llei esmentada, de conformitat amb les corresponents consignacions pressupostàries.  
Article tercer  
Els citats beneficis seran aplicats exclusivament per a l'execució d'edificacions, compra de maquinària i instal·lacions.  
Article quart  
Les obres podran realitzar-se directament per l'Administració o d'acord amb el que disposa el Decret 2050/1973.  
Primera  
DISPOSICIONS FINALS  
La Direcció General de Desenvolupament Agrari queda facultada perquè puga dictar totes les disposicions que siguen necessàries per al desenvolupament d'aquesta Ordre.  
Segona  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.  
València, a 7 d'octubre de 1988.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI